Document ID: 31994D0167

NEUVOSTON PÄÄTÖS,
tehty 10 päivänä maaliskuuta 1994,
yhteisön tullimenettelyjen yksinkertaistamista ja yhdenmukaistamista koskevan kansainvälisen yleissopimuksen tiettyjen liitteiden määräyksiin tekemien varauksien muuttamisesta (94/167/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen, ja erityisesti sen 113 artiklan,
ottaa huomioon komission ehdotuksen,
sekä katsoo, että
päätöksen 75/199/ETY(1) nojalla yhteisöstä tuli tullimenettelyjen yksinkertaistamista ja yhdenmukaistamista koskevan kansainvälisen yleissopimuksen sopimuspuoli,
tällä päätöksellä ja päätöksillä 77/415/ETY(2), 78/528/ETY(3), 80/391/ETY(4), 85/204/ETY(5), 86/103/ETY(6), 87/593/ETY(7), 87/594/ETY(8), 88/355/ETY(9) ja 88/356/ETY(10) yhteisö on hyväksynyt kyseisen yleissopimuksen 18 liitettä,
yhteisö on kyseisen yleissopimuksen 5 artiklan 1 kohdan mukaisesti tehnyt tulliunionin erityisvaatimusten huomioon ottamiseksi varauksia tiettyihin mainituissa liitteissä määriteltyihin normeihin ja suositeltuihin käytäntöihin, ja
yhteisön on kyseisen yleissopimuksen 5 artiklan 2 kohdan mukaisesti tarkasteltava vähintään joka kolmas vuosi normeja ja suositeltuja käytäntöjä, joihin se on tehnyt varauksia; kyseisen yleissopimuksen 5 artiklan 1 kohdan mukaan on mahdollista tehdä varauksia myös liitteen hyväksymisen jälkeen,
ON PÄÄTTÄNYT SEURAAVAA:
1 artikla
Muutetaan varauksia, jotka yhteisö on tehnyt tullimenettelyjen yksinkertaistamista ja yhdenmukaistamista koskevan kansainvälisen yleissopimuksen liitteisiin A.1, A.2, B.1, B.2, B.3, C.1, D.1, D.2, E.1, E.3, E.4, E.5, E.6, E.8, F.1, F.2, F.3 ja F.6 tarkastelun jälkeen, jonka tulokset ovat tämän päätöksen liitteessä.
2 artikla
Neuvoston puheenjohtaja nimeää henkilön, joka on valtuutettu ilmoittamaan tulliyhteistyöneuvoston pääsihteerille 1 artiklassa tarkoitetun tarkastelun tulokset.
Tehty Brysselissä 10 päivänä maaliskuuta 1994.

Labels: 3
5